'JZ hou hof vir die gek' | Netwerk24
'JZ hou hof vir die gek'
Koos Malan en Llewelyn Curlewis
Oudpres. Jacob Zuma en sy seun Duduzane in Mei in die aanloop tot Zuma se hofverskyning in Pietermaritzburg. Zuma het met sy aansoek om die "tersydestelling" van 'n bevinding van die konstitusionele hof die hof "vir die gek gehou".Foto: GALLO IMAGES
Daar was nogal opgewondenheid toe die konstitusionele hof op 17 September oudpres. Jacob Zuma se aansoek om die tersydestelling van sy skuldigbevinding aan minagting van die hof en gepaardgaande 15 maande tronkstraf afgekeur het.
In die oë van twee oudregters van die hof, Johan Froneman en Edwin Cameron, was die hof se uitspraak "klinkend". Die hof is lof toegeswaai omdat hy met sy uitspraak glo sy eie integriteit en die oppergesag van die reg sou herstel het.
Die hof verdien tog geen besondere applous nie. Inteendeel, die hof se gekrenkte integriteit en die gekweste regsoppergesag weens Zuma se manewales in dié minagting-sage is in beduidende mate aan die hof self te wyte.